recursal/SuperWikiNEXT-32B huggingface dataset:
**ฮง ดาบิน** (เกิดวันที่ 1 มกราคม 2536), เป็นคนเกาหลีใต้ที่เติบโตในเกาะกวม รู้จักชื่อในวงการ ว่า *DPR LIVE* หรือ ดีพีอาร์ ไลฟ์ เป็นนักร้องและแร็ปเปอร์ชาวเกาหลี โดยคำว่า DPR ได้ย่อมาจาก *"Dream Perfect Regime"* เค้าได้บ่อยอัลบั้มเปิดตัวที่ชื่อว่า *"Coming to you Live"* ในวันที่ 15 มีนาคม 2560 หลังจากนั้นเขาก็ได้ปล่อยอัลบั้มที่สองที่มีชื่อว่า *"Her"* ออกมาในวันที่ 7 ธันวาคม 2561

ก่อนที่เขาจะเปิดตัว ได้ปล่อยเพลงอื่นๆ เช่น *"till i die", "god bless", "dream perfect", "thirst",* และ *"eung freestyle"* ที่ได้ร่วมร้องกับ sik-k, punchnello, owen ovadoz และ flowsik 

ดีพีอาร์ ไลฟ์ ได้ทำการจัดคอนเสิร์ตของตนเองขึ้นที่ประเทศไทย ในวันที่ 12 ธันวาคม 2561 ภายใต้ชื่อคอนเสิร์ต DPR Coming To You Live in Bangkok

ดีพีอาร์ ไลฟ์ ได้มีการร่วมทำเพลงกับศิลปินคนอื่นๆในค่ายของของตนเองอย่าง Dream Perfect Regime เช่นกัน โดยเขาได้ร่วมทำเพลงกับ *DPR CREAM* โดยเพลงนั้นมีชื่อว่า *"Gravity"* เพลงนี้ได้ถูกปล่อยออกมาเมื่อวันที่ 27 กรกฎาคม 2562

ผลงาน
-----

เพลงที่ปล่อยออกมา| รายชื่อเพลง | ปีที่ปล่อย | ชื่ออัลบั้ม |
| --- | --- | --- |
| Till I die | 2558 |  |
| Eung Freestyle
ft. Sik-k, Punchnello, Owen Ovadoz, Flowsik | 2559 |
| God Bless
ft. Punchnello |
| Dream Perfect |
| Thirst |
| Please
ft. Kim Hyo-Eun, G2, Dumbfoundead | 2560 | *Coming to you Live* |
| Know me 
ft. Dean |
| Cheese & Wine |
| To Myself |
| Right here right now
ft. Loco, Jay Park |
| Laputa
ft. Crush |
| Jasmine | *Her* |
| Text me |
| Martini Blue |
| Action!
ft. Gray | 2561 | *Action!* |
| Playlist | *Playlist* |
| Here goes nothing | 2563 | *Is Anybody Out There?* |
| Geronimo! |
| To Whoever |
| Out Of Control |
| Disconnect |
| S.O.S |
| Oh Girl |
| Kiss Me |
| Neon |
| Legacy |
| No Rescue Needed |
| Just Dream It | 2563 | *DPR ARCHIVES* |

ผลงานร่วมกับศิลปินอื่น
----------------------

1.Sik-K -Have a little fun (feat. DPR LIVE)

2.Loco - Movie shoot (feat. DPR LIVE)

3.Suzy - Holiday (feat. DPR LIVE)

4.Crush - Tiki-Taka (feat. DPR LIVE)

5.Hwasa - I'm Bad Too (feat. DPR LIVE)

6.Mino - Hop in (feat. DPR LIVE)

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-11-28. สืบค้นเมื่อ 2019-11-28.
3. ↑
**ฝูงบินโจมตีทางอิเล็กทรอนิกส์ที่ 209** (อังกฤษ: Electronic Attack Squadron 209; อักษรย่อ: VAQ-209) เป็นฝูงบินโจมตีทางอิเล็กทรอนิกส์ของกองทัพเรือสำรองสหรัฐ ซึ่งรู้จักกันในนาม "สตาร์วอริเออร์" ฝูงบินทำการบินอีเอ-18จี โกรว์เลอร์ ซึ่งเป็นเครื่องบินเจ็ทการสงครามอิเล็กทรอนิกส์ ตั้งอยู่ที่สถานีอากาศยานกองทัพเรือเกาะวิดบีย์ รัฐวอชิงตัน โดยมอบหมายต่อกองบินสนับสนุนทางยุทธวิธี ภารกิจของฝูงบินนี้คือ: "เพื่อความปลอดภัยในการฝึกฝน และรักษาความพร้อมในการระดมพล สำหรับดำเนินงานทันทีในกรณีที่เกิดสงครามหรือเหตุฉุกเฉินระดับชาติ"

ประวัติ
-------

เอฟ-4เอส ของวีเอฟ-201 และวีเอคิว-209 อีเอ-6เอ อินทรูเดอร์ บนเรือสหรัฐ*ดไวต์ ดี. ไอเซนฮาวร์* ในปี ค.ศ. 1985
### การสถาปนา

วีเอคิว-209 ได้รับการก่อตั้งขึ้น ณ สถานีอากาศยานกองทัพเรือนอร์ฟอล์ก รัฐเวอร์จิเนีย เมื่อวันที่ 1 ตุลาคม ค.ศ. 1977 โดยเป็นส่วนหนึ่งของกองบินอากาศแห่งกองหนุนกองทัพเรือสหรัฐที่ 20 (CVWR-20) ซึ่งเป็นฝูงบินอีเอ-6เอ อินทรูเดอร์

### คริสต์ทศวรรษ 1990

วีเอคิว-209 ได้ย้ายไปที่ศูนย์อากาศยานกองทัพเรือวอชิงตัน ในเดือนพฤษภาคม ค.ศ. 1990 และเริ่มเปลี่ยนไปใช้อีเอ-6บี โพรวเลอร์ ความสามารถในการโจมตีทางอิเล็กทรอนิกส์ของซีวีดับเบิลยูอาร์-20 ได้รับการปรับปรุง และท่าเรือหลักแรกโดดเด่นด้วยบรรดาอีเอ-6บี ของกองทัพเรือสหรัฐนอกสถานีอากาศยานกองทัพเรือเกาะวิดบีย์ ส่วนในปี ค.ศ. 1995 ฝูงบินนี้ได้กรีธาพลไปปฏิบัติการต่อสู้เหนือบอสเนีย และเข้าร่วมในปฏิบัติการดีนายไฟลต์ รวมถึงปฏิบัติการเดลิเบอเรตฟอร์ซ เครื่องบินสองลำถูกนำไปใช้บนเรือบรรทุกอากาศยานยูเอสเอส *โอดอร์ โรสเวลต์* ซึ่งเป็นส่วนหนึ่งของกองบินอากาศประจำเรือบรรทุกเครื่องบิน 8 ตั้งแต่วันที่ 22 มีนาคม ถึงวันที่ 22 กันยายน ค.ศ. 1995

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฝูงบินโจมตีทางอิเล็กทรอนิกส์ที่ 209 (กองทัพเรือสหรัฐ)**

* VAQ-209 Official Website เก็บถาวร 2009-05-16 ที่ เวย์แบ็กแมชชีน
* VAQ-209 at Globalsecurity.org
* VAQ-209 Public Site เก็บถาวร 2010-08-26 ที่ เวย์แบ็กแมชชีน
พิกัดภูมิศาสตร์: 48°8′25″N 11°33′27″E﻿ / ﻿48.14028°N 11.55750°E﻿ / 48.14028; 11.55750

ด้านหน้าสถานี
**สถานีรถไฟหลักมิวนิก** หรือ **มึนเชินเฮาพท์บานโฮฟ** (เยอรมัน: *München Hauptbahnhof*) เป็นสถานีรถไฟหลักของนครมิวนิก ประเทศเยอรมนี เป็นหนึ่งในสามสถานีรถไฟภายในเมืองที่มีรถไฟทางไกลให้บริการ อีกสองสถานีที่ว่าคือ มึนเชินอ็อสท์ (München Ost) และมึนเชินพาซิง (München-Pasing) สถานีรถไฟแห่งนี้มีผู้ใช้บริการราว 450,000 คนต่อวัน มีชานชาลาของสายหลัก 32 ชานชาลา และชานชาลาของรถไฟเมือง 6 ชานชาลา และรถไฟใต้ดิน 2 ชานชาลา นอกจากให้บริการรถไฟแล้ว สถานีแห่งนี้ยังให้บริการรถรางเมืองและรถโดยสารประจำทางสาย 16, 17, 20, 21 และ 22

มึนเชินเฮาพท์บานโฮฟเดิมตั้งอยู่ห่างจากที่ตั้งปัจจุบันไปทางทิศตะวันตกราว 800 เมตร ก่อสร้างขึ้นใน ค.ศ. 1839 ส่วนสถานีที่ตั้งในปัจจุบันก่อสร้างขึ้นใน ค.ศ. 1849 และได้รับการสร้างใหม่หลายครั้ง ซึ่งรวมไปถึงอาคารสถานีหลักที่มีการสร้างใหม่เพื่อทดแทนอาคารเดิมที่เสียหายจากการทิ้งระเบิดในช่วงสงครามโลกครั้งที่สอง

อ้างอิง
-------

* Markus Hehl (2003). *Verkehrsknoten München* (ภาษาเยอรมัน). Freiburg: EK-Verlag. ISBN 3-88255-255-7.
* Klaus-Dieter Korhammer, Armin Franzke, Ernst Rudolph (1991). *Drehscheibe des Südens – Verkehrsknoten München* (ภาษาเยอรมัน). Darmstadt: Hestra-Verlag. ISBN 3-7771-0236-9.`{{cite book}}`: CS1 maint: multiple names: authors list (ลิงก์)
* Wolfgang Süß (1954). *Die Geschichte des Münchner Hauptbahnhofes* (ภาษาเยอรมัน). Tellus-Verlag.


คอมมอนส์ มีภาพและสื่อเกี่ยวกับ:  
**สถานีรถไฟหลักมิวนิก**


1. ↑  "OpenRailwayMap" (Map). *Map of München Hauptbahnhof*. การทำแผนที่โดย OpenStreetMap. OpenRailwayMap. 28 September 2014. สืบค้นเมื่อ 2014-10-19. `{{cite map}}`: ไม่รู้จักพารามิเตอร์ `|mapurl=` ถูกละเว้น แนะนำ (`|map-url=`) (help)
2. 1 2  "Lageplan Hauptbahnhof München" (PDF) (orientation map) (ภาษาเยอรมัน). Deutsche Bahn AG. 2014. คลังข้อมูลเก่าเก็บจากแหล่งเดิม (PDF)เมื่อ 2015-02-04. สืบค้นเมื่อ 2014-10-19.
"**เรดิโอแอ็กทีฟ**" เป็นเพลงของวงดนตรีร็อกชาวอเมริกัน อิแมจินดรากอนส์ จากอัลบั้มอีพี คอนทินิวด์ไซเลนซ์ และต่อมาอยู่ในสตูดิโออัลบั้ม *ไนต์วิชันส์* เพลงเป็นลำดับแรกในอัลบั้ม "เรดิโอแอ็กทีฟ" ถูกปล่อยทางวิทยุครั้งแรกวันที่ 2 เมษายน ค.ศ. 2012 และอีกครั้งในวันที่ 29 ตุลาคม ค.ศ. 2012 ในด้านดนตรี "เรดิโอแอ็กทีฟ" เป็นเพลงแนวอัลเทอร์เนทีฟที่มีส่วนผสมของดนตรีอิเล็กทรอนิกส์ร็อกและดั๊บสเตป เนื้อเพลงธีมเกี่ยวกับโลกหลังพยากรณ์และนักปฏิวัติแบบกำกวม

เพลงได้รับคำยกย่องจากเหล่านักวิจารณ์ โดยยกย่องเรื่องการผลิต เนื้อเพลงและเสียงร้อง กล่าวว่าเป็นไฮไลต์ของอัลบั้ม เนื่องจากมีการโฆษณาอย่างหนักหน่วง เพลงกลายเป็นเพลงที่ประสบความสำเร็จอย่างยาวนาน (sleeper hit) ขึ้นสูงสุดที่อันดับ 3 บนชาร์ตบิลบอร์ดฮอต 100 และอยู่บนชาร์ตได้นานมากกว่า 1 ปีครึ่ง กลายเป็นซิงเกิลแรกที่ติดสิบอันดับแรกและทำลายสถิติเพลงที่ใช้เวลานานที่สุดในการขึ้นถึงห้าอันดับแรก ปัจจุบันเป็นเพลงที่อยู่บนชาร์ตบิลบอร์ดฮอต 100 ได้มากที่สุดถึง 87 สัปดาห์ เป็นซิงเกิลที่ขายดีอันดับ 3 ในปี ค.ศ. 2013 และเป็นเพลงอันดับที่ 3 จากการจัดอันดับเพลงสิ้นปีของบิลบอร์ดในปี ค.ศ. 2013 รองจากเพลง "ธริฟต์ช็อป" และ "เบลอด์ลายส์" เพลงขึ้นอันดับหนึ่งในสวีเดน และติดยี่สิบอันดับแรกในหลายประเทศ เช่น ออสเตรเลีย แคนาดา นิวซีแลนด์ และสหราชอาณาจักร กลายเป็นซิงเกิลที่ประสบความสำเร็จมากที่สุดจนปัจจุบัน

"เรดิโอแอ็กทีฟ" ได้เข้าชิงรางวัลแกรมมี 2 สาขา ได้แก่ Record of the Year และ Best Rock Performance และชนะรางวัลสาขา Best Rock Performance เป็นครั้งแรกที่เพลงของอิแมจินดรากอนส์ได้เข้าชิงรางวัล นอกจากนี้ยังมีเพลงเวอร์ชันทำใหม่ที่ได้เพื่อนร่วมค่ายเพลงและแร็ปเปอร์ชาวอเมริกัน เคนดริก ลามาร์ มาร้องร่วม และถูกออกจำหน่ายทางไอทูนส์

อ้างอิง
-------

1. ↑  "Imagine Dragons – Radioactive". *Imagine Dragons Discography*. Discogs. สืบค้นเมื่อ December 29, 2012.
2. ↑  "Available for Airplay Archive – Modern Rock". *FMQB*. คลังข้อมูลเก่าเก็บจากแหล่งเดิมเมื่อ 2013-03-22. สืบค้นเมื่อ December 30, 2012.
3. ↑  "The Slow Hit Movement: Year-Old Songs On The Pop Charts". National Public Radio. คลังข้อมูลเก่าเก็บจากแหล่งเดิมเมื่อ 2013-10-29. สืบค้นเมื่อ July 1, 2013.
4. ↑  "Imagine Dragons' 'Radioactive' Breaks Record For Longest Hot 100 Run". Billboard. สืบค้นเมื่อ 2014-04-21.
5. ↑  "Year End Hot 100". *Billboard*.
6. ↑  "Grammy Awards 2014: Full Nominations List". *Billboard*. December 6, 2013.
7. ↑  "Radioactive featuring Kendrick Lamar is up on iTunes". *Facebook*.
**เรดเคอร์แรนท์** (อังกฤษ: redcurrant, red currant) เป็นสมาชิกของสกุล Ribes ในตระกูลกูสเบอร์รี่ มีถิ่นกำเนิดอยู่ทั่วยุโรปพืชชนิดนี้ได้รับการปลูกอย่างกว้างขวางและหนีเข้าป่าในหลายภูมิภาค

เรดเคอร์แรนท์เป็นไม้พุ่มผลัดใบที่เติบโตตามปกติสูง 1-1.5 เมตร (3-5 ฟุต) บางครั้ง 2 เมตร (7 ฟุต) โดยมีใบห้าแฉกเรียงกันเป็นวงบนลำต้น ดอกไม้มีสีเหลือง-เขียวไม่สะดุดตา ในช่อกระจะห้อยหนา 4–8 ซม. (11/2–3 1⁄4 นิ้ว) เมื่อโตเต็มที่จะเป็นผลเบอร์รี่สีแดงสดที่กินได้ประมาณเส้นผ่านศูนย์กลางประมาณ 8–12 มม. (0.31–0.47 นิ้ว) มี 3 –10 ผลเบอร์รี่ในแต่ละช่อกระจะ พุ่มไม้ที่มั่นคงสามารถผลิตผลเบอร์รี่ได้ 3-4 กิโลกรัม (7–9 ปอนด์) จากกลางถึงปลายฤดูร้อน

สายพันธุ์
---------

เบอร์รี่ของเรดเคอร์แรนท์
มีสปีชีส์ที่ใกล้เคียงหลายชนิดที่มีถิ่นกำเนิดในยุโรป เอเชีย และอเมริกาเหนือ รวมถึงมีผลไม้ที่กินได้ เหล่านี้รวมถึง *Ribes spicatum* (ยุโรปเหนือและเอเชียเหนือ), *Ribes alpinum* (ยุโรปเหนือ), *Ribes schlechtendalii* (ยุโรปตะวันออกเฉียงเหนือ), *Ribes multiflorum* (ยุโรปตะวันออกเฉียงใต้), *Ribes petraeum* (ยุโรปตะวันตกเฉียงใต้) และ *Ribes triste* (อเมริกาเหนือ; นิวฟันด์แลนด์ไปอะแลสกาและทางใต้ในภูเขา)

ในขณะที่ *Ribes rubrum* และ *Ribes nigrum* มีถิ่นกำเนิดในยุโรปเหนือและยุโรปตะวันออก สายพันธุ์ใหญ่ของเรดเคอเรนท์ผลิตครั้งแรกในเบลเยียมและฝรั่งเศสตอนเหนือในศตวรรษที่ 17 ในยุคปัจจุบันมีการคัดเลือกพันธุ์หลายพันธุ์ บางส่วนได้หนีออกจากสวนแล้วสามารถพบได้ในป่าทั่วยุโรปและขยายไปสู่เอเชีย

ไวท์เคอร์แรนท์ยังเป็นสายพันธุ์ของ *Ribes rubrum* ด้วย แม้ว่ามันจะเป็นพันธุ์หวานและเป็นสีเผือกของเรดเคอร์แรนท์แต่ไม่ใช่คนละสายพันธุ์ทางพฤกษศาสตร์บางครั้งก็ออกวางตลาดด้วยชื่อเช่น Ribes sativum หรือ Ribes silvestre หรือขายเป็นผลไม้ที่แตกต่างกัน

พุ่มไม้ของเคอร์แรนท์ชอบแสงแดดเต็มที่และสามารถเจริญเติบโตได้ในดินเกือบทุกประเภท รวมถึงยังเป็นพืชที่ต้องการการบำรุงรักษาค่อนข้างต่ำและยังสามารถใช้เป็นเครื่องประดับได้ด้วย

อ้างอิง
-------

1. ↑  "*Ribes rubrum*". *World Checklist of Selected Plant Families (WCSP)*. Royal Botanic Gardens, Kew – โดยทาง The Plant List.
2. ↑  Brennan, Rex M. (1996). "Currants and Gooseberries". ใน Jules Janick; James N. Moore (บ.ก.). *Fruit Breeding*. Vol. Vol. II - Vine and Small Fruits. John Wiley & Sons. p. 196. ISBN 0471126756. `{{cite book}}`: `|volume=` has extra text (help)
3. ↑  "*Ribes rubrum* L." *Altervista Flora Italiana*; includes photos and European distribution map.`{{cite web}}`: CS1 maint: postscript (ลิงก์)
4. ↑  Morin, Nancy R. (2009). "*Ribes rubrum*". ใน Flora of North America Editorial Committee (บ.ก.). *Flora of North America North of Mexico (FNA)*. Vol. 8. New York and Oxford – โดยทาง eFloras.org, Missouri Botanical Garden, St. Louis, MO & Harvard University Herbaria, Cambridge, MA.
5. 1 2  Lu, Lingdi; Alexander, Crinan. "*Ribes rubrum*". *Flora of China* – โดยทาง eFloras.org, Missouri Botanical Garden, St. Louis, MO & Harvard University Herbaria, Cambridge, MA.
6. ↑  Verlag, Orbis *"Orbis Naturführer"*, 2000,
7. 1 2  "REDCURRANT (Ribes rubrum) and Whitecurrant & Pinkcurrant". *Grow Your Own*. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2009-08-28.
**รัฐที่ไม่ได้รับการยอมรับจากนานาชาติ**, **รัฐที่ถูกนานาชาติคว่ำบาตร** หรือ **รัฐพาไรอาห์** (อังกฤษ: pariah state, international pariah, หรือ global pariah) หมายถึงรัฐชาติที่ถือกันว่าเป็นรัฐที่ถูกละทิ้งจากชุมชนนานาชาติ รัฐพาไรอาห์อาจต้องเผชิญกับการตัดขาดจากนานาชาติ, การคว่ำบาตร หรือแม้แต่การรุกรานโดยรัฐอื่นที่มองว่า การมีอยู่ของรัฐพาไรอาห์นั้นเป็นภัย

ในอดีต ผู้มีอำนาจในการกำหนดว่ารัฐใดรัฐหนึ่งเป็นรัฐพาไรอาห์มักเป็นผู้นำทางศาสนา เช่นกรณีจักรวรรดิออตโตมันซึ่งถูกระบุว่า เป็นรัฐพาไรอาห์โดยบรรดารัฐยุโรป ระบุไว้ในสนธิสัญญาเวสต์ฟอเลียในปี ค.ศ. 1648

ในยุคร่วมสมัย นิยามกำหนดของการเป็นรัฐพาไรอาห์นั้นมีการถกเถียงกันมาก เช่น นักวิชาการชาวไนจีเรีย โอลาวาลี ลาวาล ระบุว่า หนึ่งในใจความสำคัญที่ทำให้การนิยามรัฐหนึ่งเป็นรัฐพาไรยาห์มีความซับซ้อนคือ รัฐหนึ่งอาจถูกละทิ้งจากรัฐกลุ่มหนึ่ง ในขณะเดียวกันก็ยังได้รับความยอมรับจากรัฐอีกกลุ่มหนึ่ง ในบางนิยามอาจจำกัดความให้รัฐพาไรยาห์ หมายถึงรัฐที่ถูกทอดทิ้งโดยรัฐอื่นในท้องถิ่นภูมิภาคเดียวกัน หรือในอีกนิยาม อาจให้การตัดสินใจของสหประชาชาติเป็นตัวกำหนด

ศัพทมูลวิทยา
------------

ศัพท์คำว่า "pariah" มาจาก "ปาไรยาร์" ซึ่งเป็นกลุ่มชนเผ่าขนาดใหญ่ ในรัฐทมิฬนาฑูของประเทศอินเดีย ภายใต้ระบบวรรณะ ปาไรยาร์ถือเป็นวรรณะต่ำสุด และถูกนิยามเป็นผู้ที่ถูกทอดทิ้งโดยอังกฤษในสมัยครองอาณานิคมอินเดีย ปรากฏบันทึกการใช้คำนี้ครั้งแรกในภาษาอังกฤษ จากเอกสารปี ค.ศ. 1613 และนับจากนั้น "pariah" ก็มีความหมายว่า "outcast" (ผู้ถูกทอดทิ้ง)

อ้างอิง
-------

1. ↑  Louard, Evan (1990). *The Globalization of Politics (as cited in Lawal, 2012, p.226)* (PDF). London: Macmillan. p. 36. ISBN 9780333521328. คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 14 August 2014.
2. 1 2  Olawale, Lawal (2012). "Pariah State System and Enforcement Mechanism of International Law" (PDF). *Journal of Alternative Perspectives in the Social Sciences*. **4** (1): 226–241. คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 12 August 2014.
3. ↑  "pariah". *The American Heritage Dictionary of the English Language, Fifth Edition*. Houghton Mifflin Harcourt Publishing Company. สืบค้นเมื่อ 14 August 2014.
4. ↑  Glazier, Stephen (2010). *Random House Word Menu (as cited in Lawal, 2012)* (PDF). Write Brothers, Inc. p. 228. คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 14 August 2014.
**เบียร์ดดราก้อน** (อังกฤษ: Bearded dragons; *มังกรเครา*) ชื่อสามัญที่ใช้เรียกกิ้งก่าในสกุล *Pogona* มีรูปร่างเหมือนกิ้งก่าทั่วไป แต่มีจุดเด่นอยู่ที่ถุงใต้คอซึ่งเป็นหนามแหลม อันเป็นที่มาของชื่อ ยิ่งโดยเฉพาะในตัวผู้ในวัยเจริญพันธุ์จะมีถุงนี้เห็นได้ชัดเจน ซึ่งจะแผ่ขยายออกเป็นสีดำเวลาตื่นเต้นหรือตกใจ

เบียร์ดดราก้อน มีขนาดความยาวโดยเฉลี่ยเมื่อโตเต็มที่ประมาณ 18 นิ้ว มีทั้งสิ้น 7 ชนิด (ดูในตาราง) สามารถแยกเพศได้ชัดเจนเมื่ออายุได้ 1 ปี พบกระจายพันธุ์ในทะเลทรายทางตอนเหนือของออสเตรเลีย สามารถเปลี่ยนสีได้ตามสภาพแวดล้อม กินอาหารได้ทั้งพืช,แมลงและ หนอนนก หากินในเวลากลางวัน โดยกินผักได้หลากหลายชนิด เช่น ข้าวโพด, ผักกาดขาว, ผักกาดหอม, ฟักทอง, ผักกวางตุ้ง, แครอท มีอุปนิสัยที่ไม่ดุร้าย เชื่องต่อมนุษย์ จึงนิยมนำมาเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน ยิ่งโดยเฉพาะในตัวที่มีสีสันแปลกแตกต่างไปจากปกติ สนนราคาก็จะยิ่งแพงขึ้น

อ้างอิง
-------

* รายการเพื่อนเกษตร: 18 มีนาคม พ.ศ. 2553 ทางช่อง 7
* 'เบี๊ยดดรากอน' ในตู้ปลา [*ลิงก์เสีย*]จากเดลินิวส์

1. ↑  ["How many species of Bearded Dragon are there? (อังกฤษ)". คลังข้อมูลเก่าเก็บจากแหล่งเดิมเมื่อ 2012-11-03. สืบค้นเมื่อ 2012-08-04. How many species of Bearded Dragon are there? (อังกฤษ)]

คอมมอนส์ มีภาพและสื่อเกี่ยวกับ:  
***Pogona***

แหล่งข้อมูลอื่น
---------------

 ข้อมูลที่เกี่ยวข้องกับ Pogona ที่วิกิสปีชีส์
**รัฐธรรมนูญแห่งญี่ปุ่น** (ญี่ปุ่น: 日本国憲法 *นิฮงโกะกุเค็งโป*) เป็นกฎหมายพื้นฐานของประเทศญี่ปุ่น ตราเมื่อวันที่ 3 พฤษภาคม ค.ศ. 1947 เป็นรัฐธรรมนูญฉบับใหม่ของประเทศญี่ปุ่นยุคหลังสงคราม

รัฐธรรมนูญกำหนดระบอบการปกครองแบบรัฐสภาและรับประกันสิทธิพื้นฐาน ภายใต้ข้อความของรัฐธรรมนูญ จักรพรรดิญี่ปุ่นทรงเป็น "สัญลักษณ์แห่งรัฐและเอกภาพของประชาชน" และทรงมีบทบาทเฉพาะในพิธีการโดยไม่มีอำนาจอธิปไตย

รัฐธรรมนูญนี้ ซึ่งมีชื่ออื่นว่า "**รัฐธรรมนูญหลังสงคราม**" หรือ "**รัฐธรรมนูญสันติภาพ**" มีเอกลักษณ์และขึ้นชื่อจากการสละสิทธิก่อสงครามที่ระบุในมาตรา 9 และบทบัญญัติสำหรับอำนาจอธิปไตยของปวงชนโดยนิตินัยร่วมกับพระมหากษัตริย์

รัฐธรรมนูญนี้ร่างขึ้นภายใต้การยึดครองของฝ่ายสัมพันธมิตรให้หลังสงครามโลกครั้งที่สอง และตั้งใจแทนที่ระบบแสนยนิยมและสมบูรณาญาสิทธิราชย์เดิมของประเทศญี่ปุ่นด้วยประชาธิปไตยเสรีนิยมรูปแบบหนึ่ง ปัจจุบัน เป็นรัฐธรรมนูญที่แก้ไขยากและต่อมาไม่มีการแก้ไขเพิ่มเติมใด ๆ นับแต่มีมติเห็นชอบ

บทบัญญัติ
---------

* I. จักรพรรดิ (มาตรา 1–8)
* II. การสละสงคราม (มาตรา 9)
* III. สิทธิและหน้าที่ของประชาชน (มาตรา 10–40)
* IV. รัฐสภา (มาตรา 41–64)
* V. คณะรัฐมนตรี (มาตรา 65–75)
* VI. ตุลาการ (มาตรา 76–82)
* VII. การเงิน (มาตรา 83–91)
* VIII. การปกครองท้องถิ่น (มาตรา 92–95)
* IX. การแก้ไขเพิ่มเติม (มาตรา 96)
* X. ศาลฎีกา (มาตรา 97–99)
* XI. บทบัญญัติเสริม (มาตรา 100–103)

อ้างอิง
-------

1. ↑  Ito, Masami, "(The+Japan+Times%3A+All+Stories) Constitution again faces calls for revision to meet reality[*ลิงก์เสีย*]", *Japan Times*, 1 May 2012, p. 3.
ในทางคณิตศาสตร์ **สูตรการสะท้อน** หรือ **ความสัมพันธ์การสะท้อน** (reflection formula/relation) สำหรับฟังก์ชัน *f* คือสมการที่แสดงความสัมพันธ์ระหว่าง *f*(*x*) กับ *f*(*a*−*x*) ซึ่งเป็นกรณีพิเศษกรณีหนึ่งของสมการเชิงฟังก์ชัน (functional equation) สูตรการสะท้อนมีประโยชน์ในการวิเคราะห์เชิงตัวเลขสำหรับฟังก์ชันพิเศษอื่นๆ

สูตรที่เป็นที่รู้จัก
--------------------

ฟังก์ชันคู่และฟังก์ชันคี่มีความสัมพันธ์สะท้อนเมื่อ *a* = 0 นั่นคือ สำหรับทุกฟังก์ชันคู่ จะได้ *f*(−*x*) = *f*(*x*) และสำหรับทุกฟังก์ชันคี่ จะได้ *f*(−*x*) = −*f*(*x*)

ความสัมพันธ์อันหนึ่งที่เป็นที่รู้จักกันดีคือ **สูตรการสะท้อนของออยเลอร์** (Euler's reflection formula)

{\displaystyle \Gamma (z)\Gamma (1-z)={\frac {\pi }{\sin {\pi z}}}}
สำหรับฟังก์ชันแกมมาที่นิยามโดยเลออนฮาร์ด ออยเลอร์

นอกจากนี้ยังมีสูตรการสะท้อนสำหรับฟังก์ชันโพลีแกมมา (polygamma function) อันดับที่ *n* ในสัญกรณ์ ψ*n*(*z*) ดังนี้

{\displaystyle \psi ^{n}(1-z)+(-1)^{n+1}\psi ^{n}(z)=(-1)^{n}\pi {\frac {d^{n}}{dz^{n}}}\cot {\pi z}}
ในฟังก์ชันซีตาของรีมันน์ (Riemann zeta function) ก็มีความสัมพันธ์การสะท้อน

{\displaystyle \zeta (1-z)=2(2\pi )^{-z}\cos \left({\frac {\pi z}{2}}\right)\Gamma (z)\zeta (z)}
และในฟังก์ชันไซ (xi function) ในสัญกรณ์ ξ(*z*) ก็มีเช่นกัน คือ

{\displaystyle \xi (z)=\xi (1-z)\!}

อ้างอิง
-------

* เอริก ดับเบิลยู. ไวส์สไตน์, "Reflection Relation" จากแมทเวิลด์.
* เอริก ดับเบิลยู. ไวส์สไตน์, "Polygamma Function" จากแมทเวิลด์.
**มิฮิมารุจีที** (อักษรโรมัน: *Mihimaru GT*) เป็นศิลปินคู่จากประเทศญี่ปุ่น สังกัดยูนิเวอร์ซัลมิวสิกเจแปน ประกอบไปด้วย ซูยูกิ มิยาเกะ (แต่งทำนอง คำร้อง และร้องแร็ป) และอะคุซุ ฮิโรโกะ (แต่งคำร้องและร้องนำ) วงดังกล่าวมีผลงานเพลงแนวเจป็อป แนวเจเออร์แบนยุค 90 และแนวฮิปฮอป

ประวัติวง
---------

มิฮิมารุจีที มีสมาชิกทั้งหมด 2 คนประกอบด้วย Mitsuyuki Miyake (มิซูยูกิ มิยาเกะ) แต่งทำนอง-เนื้อร้อง-ร้องแร๊พและ Akutsu Hiroko (อคุซุ ฮิโรโกะ) เนื้อร้อง-ร้องนำ โดยชื่อ มิฮิมารุจีที มีที่มาจากการนำชื่อต้นของนักร้องทั้ง 2 คนมาร่วมกัน(**mi**yake , **hi**roko)และคำว่า maru อ่านพ้องเสียงกับคำว่า "丸" แปลว่า "วงกลม" (ในอีกความหมาย"วงกลม"หมายถึงความ"สมบรูณ์") ส่วนคำว่า GT นั้นมาจากชื่อย่อของเกมส์ Gran Turismo ซึ่งก็คือเกมส์ที่ Miyake ชอบนั้นเอง ก่อนหน้านี้ทั้งคู่ต่างก็มีผลงานเดี่ยวเป็นของตัวเองอยู่แล้วแต่ไม่ค่อยประสบความสำเร็จเท่าที่ควร ก่อนที่จะตกลงมาร่วมวงกันและออกซิงเกิลแรก Yakusoku (Promise) ในเดือน ก.ค. 2003 ก็ประสมความสำเร็จอยู่ในระดับกลางๆ แต่หลังจากที่พวกเขาออกซิงเกิล kibun joujou↑↑ (気分上々↑↑) ในวันที่ 3-มิ.ย-2006 ก็ส่งผลให้ มิฮิมารุจีที โด่งดังจนถึงขีดสุด ติดอันดับ 7 ของ oricon ชาตร์ และยังได้บรรจุเป็นเพลงประจำฟุตบอลโลก 2006 ของญี่ปุ่น อีกทั้งในปี 2009 ก็ได้รับเลือกให้เป็นตัวแทนของญี่ปุ่นในการขึ้นเวทีasia song festival 2009 ด้วย เสน่ห์ของ มิฮิมารุจีที คือการผสมผสานดนตรีแนวป๊อบกับฮิบฮอปและซาวด์ดนตรีหลายๆแนวบวกกับเสียงร้องเพราะๆของ Hiroko และท่อนแร๊พเท่ๆสนุกๆของ miyake จนเกิดเป็นสไตล์ใหม่ที่พวกเขาเรียกว่า j hip-pop ในญี่ปุ่นชื่อของ มิฮิมารุจีที ถือเป็นอันดับต้นๆเลยที่เดียวแต่ในประเทศไทยนั้นยังไม่ค่อยเป็นที่รู้จักมากนัก

อ้างอิง
-------
**รัฐธรรมนูญสิบเจ็ดมาตรา** (ญี่ปุ่น: 十七条憲法; โรมาจิ: *jūshichijō kenpō*; อังกฤษ: seventeen-article constitution) เป็นงานที่เจ้าชายโชโตะกุ (Shōtoku) นิพนธ์ขึ้นเมื่อปี 604 ตามความในพงศาวดารญี่ปุ่นซึ่งเผยแพร่เมื่อปี 720 ต่อมา พระนางซุอิโกะ (Suiko) ทรงตรานิพนธ์นั้นเป็นกฎหมายซึ่งภายหลังนิยมเรียกกันว่ารัฐธรรมนูญ และถือกันว่า เป็นหนึ่งในเอกสารซึ่งบังคับบัญชาเรื่องศีลธรรมฉบับเริ่มแรกที่สุดในประวัติศาสตร์

รัฐธรรมนูญมีเนื้อความหลักดังนี้

* เชิดชูสามัคคี ต่อต้านโลกียวิสัย
* ศรัทธาพระศรีรัตนตรัย
* ปฏิบัติตามพระราชโองการให้จงดี
* ข้าราชการต้องรักษาสัทธรรม เพราะสัทธรรมจะเป็นเครื่องรักษาวินัย
* ส่งเสริมคุณธรรม กำจัดอธรรม
* ไม่ก้าวก่ายกิจส่วนตัว ใส่ใจกิจสาธารณะ
* ให้ทุกคนมีเสรีที่จะเลือกสรรภาระของตน แต่ต้องไม่กระทบกระเทือนหน้าที่
* ทุกบุคคลไม่พึงตัดสินใจเรื่องสำคัญด้วยตนเอง

งานนี้จะเป็นรัฐธรรมนูญมากน้อยเพียงไรยังเป็นที่ถกเถียงกันอยู่ เนื่องจากเนื้อหาส่วนใหญ่ไม่ได้ว่าด้วยวิธีปกครองประเทศดังรัฐธรรมนูญสมัยใหม่ แต่ว่าด้วยปรัชญาพุทธและขงจื่อที่ข้าราชการและพสกนิกรพึงมีเพื่อให้กิจการของรัฐเป็นไปอย่างเรียบร้อย โดยมีพระเจ้าแผ่นดินเป็นผู้ทรงอำนาจสูงสุด และแม้ว่างานนี้จะนำเสนอหลักการปกครองทำนองเดียวกับที่ปรากฏในคำปรารภของรัฐธรรมนูญสมัยใหม่หลายฉบับ เช่น รัฐธรรมนูญสหรัฐอเมริกา แต่ก็ขาดไร้องค์ประกอบอื่นที่พึงมี ดังที่วิลเลียม ทีโอดอร์ ดี แบรี (William Theodore de Bary) ว่า "'รัฐธรรมนูญ' ของเจ้าชายโชโตะกุนั้นเน้นหลักพื้นฐานทางศีลธรรมและจรรยามากกว่าจะประมวลรายละเอียดกฎหมายและวิธีการบังคับใช้กฎหมายเอาไว้"

รัฐธรรมนูญสิบเจ็ดมาตรานี้เป็นกฎหมายอยู่จนมีการตราประมวลกฎหมายอาญาและปกครอง (Ritsuryō) ขึ้นเมื่อปลายศตวรรษที่ 17 แต่ก็มีข้อโต้แย้งว่า เนื้อความของรัฐธรรมนูญสิบเจ็ดมาตราที่ไม่ขัดหรือแย้งกับประมวลกฎหมายดังกล่าวและกฎหมายอื่น ๆ ในชั้นหลัง ย่อมมีผลใช้บังคับจนถึงปี 1890 และอาจมีผลอยู่ในปัจจุบันด้วย

อ้างอิง
-------

1. ↑  W.G. Aston, trans. Nihongi: Chronicles of Japan from the Earliest Times to A.D. 697, 2 vols. in 1 (London: Keagan and Co. 1896), vol. 2, pp. 128–133.
2. ↑  William Theodore de Bary, ed. *Sources of Japanese Tradition, Volume One: From Earliest Times to 1600* Columbia University Press; 2nd edition (2002), vol. 1, pp. 54-55.
3. ↑  William Theodore de Bary. "The Constitutional Tradition in China," Journal of Chinese Law. Vol. 9, No. 7 (1995), p. 14.
4. ↑  Prince Shotoku on Simply Japan
5. ↑  "The 17 Article Constitution on Duhaime.org". คลังข้อมูลเก่าเก็บจากแหล่งเดิมเมื่อ 2014-05-18. สืบค้นเมื่อ 2014-01-27.

แหล่งข้อมูลอื่น
---------------

* SaruDama: Shotoku's Seventeen-Article Constitution
ธงของกองทัพพันธมิตรประชาธิปไตยแห่งชาติเมียนมา
**กองทัพพันธมิตรประชาธิปไตยแห่งชาติเมียนมา** (อังกฤษ: Myanmar National Democratic Alliance Army: MNDA; พม่า: မြန်မာအမျိုးသား ဒီမိုကရက်တစ် မဟာမိတ်တပ်မတော်) ชื่อเดิมคือ **พรรคประชาธิปไตยโกก้าง** (*Kokang Democracy Party*) เป็นกองทัพกบฏของชาวโกก้างทางตะวันออกเฉียงเหนือของพม่าที่ก่อตั้งตั้งแต่ พ.ศ. 2532. กองทัพนี้ได้ตกลงสงบศึกกับรัฐบาลทหารของพม่ามาราว 20 ปี ยัง เมาเลียงเป็นผู้นำคนปัจจุบัน

ภูมิหลัง
--------

พื้นที่ในบริเวณนี้ถูกควบคุมด้วยขุนศึกต่าง ๆ ตั้งแต่ พ.ศ. 2503 กองทัพนี้จัดตั้งขึ้นเมื่อ 12 มีนาคม พ.ศ. 2532 หลังจากที่ผู้นำในท้องถิ่นของพรรคคอมมิวนิสต์พม่า โพน กยัน ชิน (Phone Kyar Shin) หรือเปง เจียเช็ง (Peng Jia Sheng) ได้แยกตัวออกมาจากพรรคและจัดตั้งกองทัพพันธมิตรประชาธิปไตยแห่งชาติเมียนมาขึ้น โดยร่วมมือกับพี่ชายของเขาคือเปง เจียฟู (Peng Jiafu) ทำให้กลายเป็นกองทัพใหม่ในโกก้าง มีกำลังพลราว 1,500 and 2,000 คน

กลุ่มกบฏกลุ่มนี้เป็นกลุ่มแรกที่ตกลงเจรจาสันติภาพกับทหารพม่า หลังสงบศึก พื้นที่นี้มีการเติบโตทางเศรษฐกิจซึ่งทั้งทางกองทัพและผู้นำทหารในท้องถิ่นได้แบ่งปันผลประโยชน์ร่วมกัน รวมทั้งเพิ่มการเก็บเกี่ยวฝิ่น ผลิตเฮโรอีน และผลิตเมแทมเฟตามีน กองทัพพันธมิตรประชาธิปไตยแห่งชาติเมียนมาควบคุมพื้นที่เพาะปลูกและสามารถควบคุมกลุ่มต่าง ๆ ในพื้นที่ได้อย่างมีประสิทธิภาพ

เหตุการณ์โกก้าง
---------------

ในเดือนธันวาคม พ.ศ. 2552 กองทัพพันธมิตรประชาธิปไตยแห่งชาติเมียนมาเกี่ยวข้องในความขัดแย้งอย่างรุนแรงกับทหารพม่า ทำให้เกิดการสู้รบกันขึ้นเป็นครั้งแรกนับแต่ลงนามสงบศึกไปเมื่อ 20 ปีก่อน

อ้างอิง
-------

1. ↑  Fredholm, Michael (1993). *Burma: ethnicity and insurgency.* Praeger. p. 205. ISBN 978-0-275-94370-7.
2. ↑  Ethnic group in Myanmar said to break cease-fire เก็บถาวร 2009-09-06 ที่ archive.today. Associated Press. August 28, 2009.
3. 1 2  South, Ashley (2008). *Ethnic politics in Burma: states of conflict.* Taylor & Francis. p. 140. ISBN 978-0-203-89519-1.
4. ↑  Rotberg, Robert (1998). *Burma: prospects for a democratic future.* Brookings Institution Press. p. 169.
5. ↑  Skidmore, Monique; Wilson, Trevor (2007). *Myanmar: the state, community and the environment.* ANU E Press. p. 69.
6. ↑  Shanty, Frank; Mishra, Patit Paban (2007). *Organized crime: from trafficking to terrorism.* ABC-CLIO. p. 70.
7. ↑  Johnson, Tim (August 29, 2009). China Urges Burma to Bridle Ethnic Militia Uprising at Border. *The Washington Post*.
**หลวงพ่อบุญทา** (5 มกราคม พ.ศ. 2439 - 17 ธันวาคม พ.ศ. 2523) พระเถระผู้มีอาคมวิชาอันแก่กล้า มีอานุภาพ ความขลัง อานุภาพของผ้ายันต์ของท่าน จากเหตุการณ์ผู้ก่อการร้ายในปี พ.ศ. 2517 บุกเผาทำลายแคมป์สร้างทางของบริษัทอิตาเลียน ผลจากความเสียหายพบว่า **รถน้ำคันหนึ่ง ที่แขวนผ้ายันต์ของท่าน ถูกยิงก็แล้ว ถูกไฟเผาก็แล้ว ถูกระเบิดนิวเคลียร์[*ไม่แน่ใจ  – พูดคุย*]แล้ว แต่ยังใช้การได้ และเผาไม่ไหม้ นิวเคลียร์เผาไม่ลง** ข่าวนี้ดังถึงหนังสือพิมพ์วารสาร ปี พ.ศ. 2517 ส่วนตะกรุดเหรียญและวัตถุมงคลของท่านมีความศักดิ์สิทธิ์และมีประสบการณ์มากเช่นกัน

ประวัติ
-------

**หลวงพ่อบุญทา** ท่านเกิดเมื่อวันที่ 5 มกราคม พ.ศ. 2439 ตรงกับรัชสมัยของ **พระบาทสมเด็จพระปรมินทร์มหาจุฬาลงกรณ์ฯ พระจุลจอมเกล้าเจ้าอยู่หัว** **เป็นบุตรคนเดียวของนายเขียว และนางคำดี ใจเฉลียว บรรพชาเป็นสามเณรเมื่อวันที่ 5 พฤษภาคม พ.ศ. 2455 โดยมีพระครูเตวินต๊ะ เป็นพระอุปัชฌาย์ และเมื่อมีอายุครบ 21 ปี ท่านได้อุปสมบทตรงกับวันที่ 10 กรกฎาคม พ.ศ. 2460 โดยอุปสมบทที่วัดเดิม พระอุปัชฌาย์คนเดิม มีพระพรหมเทพ เป็นพระกรรมวาจาจารย์ พระอุปทะ เป็นพระอนุสาวนาจารย์ ได้รับฉายาว่า** พุทธวังโส **ได้รับแต่งตั้งเป็นเจ้าอาวาสและเป็นเจ้าคณะตำบลดอนมูล และเป็นพระอุปัชฌาย์ตามลำดับ**

พระจริยวัตร
-----------

ท่านเป็นพระเถระที่ชอบความสงบ มักน้อย สันโดษ ปฏิบัติเคร่งครัดในพระธรรมวินัย สมกับที่ได้รับสมณศักดิ์เป็น **พระครูเนกขัมมาภินันท์** แปลว่า เป็นพระเถระผู้พอใจในเนกขัมมะ คือการพาตนออกจากความวุ่นวายทางโลก มีเมตตาธรรมแก่ผู้มีความทุกข์ร้อนทั้งกาย และทุกข์ใจ ซึ่งท่านจะช่วยดับทุกข์และคลายความกังวลให้แก่ทุกคนด้วยพระบารมีเมตตาของท่าน ทุกคนที่เข้าไปกราบท่านและได้รับน้ำพุทธมนต์ วัตถุมงคล และรับพรจากท่านแล้วต่างก็ผ่อนคลายหายจากทุกข์ได้โดยปริยาย ท่านถึงแก่มรณภาพเมื่อวันที่ 17 ธันวาคม พ.ศ. 2523 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร

อ้างอิง
-------

1. **หนังสือรวมสุดยอดพระคณาจารย์ทั้งหมด 180 พระองค์**
2. ถิ่นกำเนิดของหลวงพ่อท่าน[*ลิงก์เสีย*]
3. ประวัติหลวงพ่อบุญทา วัดดอนดัน เก็บถาวร 2016-03-06 ที่ เวย์แบ็กแมชชีน
4. หลวงพ่อบุญทา
**โรเบิร์ต รอดริเกซ** (อังกฤษ: Robert Rodriguez) ผู้กำกับภาพยนตร์, ผู้อำนวยการสร้างภาพยนตร์, นักเขียนบทภาพยนตร์, ผู้กำกับภาพที่มีชื่อเสียงระดับโลก เคียงคู่กับเควนติน ทาแรนติโน‎ ซึ่งทั้งคู่มักจะมีผลงานร่วมกันเสมอ

รอดริเกซมีชื่อเต็มว่า **โรเบิร์ต แอนโทนีโอ รอดริเกซ** (Robert Anthony Rodriguez) เกิดเมื่อวันที่ 20 มิถุนายน ค.ศ. 1968 ที่แซนแอนโทนีโอ รัฐเท็กซัส ในครอบครัวชาวอเมริกันเม็กซิกัน มีความสนใจในศาสตร์ด้านภาพยนตร์มาตั้งแต่อายุ 11 ขวบ โดยใช้เวลาหมดไปกับการสร้างการ์ตูนและภาพยนตร์ด้วยตนเอง พร้อมกับชมกันเองและวิจารณ์กันในครอบครัว

รอดริเกซได้โอกาสกำกับภาพยนตร์ด้วยตนเองจริง ๆ เรื่องแรก ในปี ค.ศ. 1991 คือ เรื่อง *El Mariachi* เป็นภาพยนตร์แอ๊คชั่นสัญชาติเม็กซิกัน ซึ่งภาพยนตร์ประสบความสำเร็จเป็นอย่างดี จนกระทั่งมีการสร้างใหม่โดยฮอลลีวู้ดในปี ค.ศ. 1995 กับเรื่อง *Desperado* นำแสดงโดย แอนโทนีโอ บันเดรัส จากนั้นในปีถัดมา กับเรื่อง *From Dusk till Dawn* ที่นำแสดงโดย จอร์จ คลูนีย์ และทาแรนติโน ทำให้รอดริเกซมีชื่อเสียงขึ้นมา

ภาพยนตร์จากการสร้างของรอดริเกซได้รับการยกย่องว่าเป็น ภาพยนตร์ทุนต่ำที่ดูสนุก ตื่นเต้น และเต็มไปด้วยอารมณ์ขันแบบร้าย ๆ ในรูปแบบของภาพยนตร์อิสระเช่นเดียวกับภาพยนตร์ของทาแรนติโน 

นอกจากนี้แล้ว รอดริเกซยังได้กำกับภาพยนตร์ในแนวอื่นด้วย อาทิ *The Faculty*, *Spy Kids* และ*Spy Kids 4: All the Time in the World* เป็นต้น

ผลงานด้านการแสดง
----------------

ดูบทความหลักที่: ผลงานด้านการแสดงของโรเบิร์ต รอดริเกซ

* *El Mariachi* (1992)
* *Roadracers* (1994)
* *Desperado* (1995)
* *Four Rooms* (1995)
* *From Dusk till Dawn* (1996)
* *The Faculty* (1998)
* *Spy Kids* (2001)
* *Spy Kids 2: The Island of Lost Dreams* (2002)
* *Spy Kids 3-D: Game Over* (2003)
* *Once Upon a Time in Mexico* (2003)
* *The Adventures of Sharkboy and Lavagirl* (2005)
* *Sin City* (2005)
* *Planet Terror* (2007)
* *Shorts* (2009)
* *Machete* (2010)
* *Spy Kids: All the Time in the World* (2011)
* *Machete Kills* (2013)
* *Sin City: A Dame to Kill For* (2014)
* *Alita: Battle Angel* (2018)

อ้างอิง
-------

1. ↑  Robert Rodriguez (อังกฤษ)
2. ↑  Robert Rodriguez (โรเบิร์ต รอดริเกซ)

คอมมอนส์ มีภาพและสื่อเกี่ยวกับ:  
**โรเบิร์ต รอดริเกซ**

แหล่งข้อมูลอื่น
---------------

* โรเบิร์ต รอดริเกซ ที่อินเทอร์เน็ตมูวีเดตาเบส
* เว็บไซต์ส่วนตัว (อังกฤษ)
**ปลาข้างตะเภาลายโค้ง** (อังกฤษ: Target fish, Crescent bass, Tiger bass, Jarbua terapon; จีน: 花身鯻) ปลาน้ำเค็มชนิดหนึ่ง มีชื่อวิทยาศาสตร์ว่า *Terapon jarbua* ในวงศ์ Terapontidae เป็นปลาที่หากินบริเวณชายฝั่งทะเลที่เป็นน้ำกร่อย และบริเวณป่าชายเลน สามารถปรับตัวให้อยู่ในน้ำจืดได้ ลำตัวค่อนข้างสั้นปากเล็ก ลำตัวสีขาวเงิน และมีแถบสีดำพาดตามลำตัว 3 แถบ ซึ่งแถบนั้นจะโค้งต่ำลงตอนกลาง เป็นปลาที่มีความว่องไวปราดเปรียวและนิยมอยู่เป็นฝูง

พบกระจายพันธุ์ตั้งแต่ทะเลแดง, ชายฝั่งแอฟริกาตะวันออก, ซามัว, ทางตอนใต้ของจีนไปจนถึงออสเตรเลีย ขนาดโตเต็มที่ประมาณ 36 เซนติเมตร

มีความสามารถพิเศษคือ สามารถเปล่งเสียงได้ จึงได้อีกชื่อหนึ่งว่า "ปลาออดแอด" หรือ "ปลาครีดคราด" หรือ "ปลามโหรี" หรือ "ปลาข้างลาย" 

เป็นปลาที่ใช้บริโภคกันเฉพาะท้องถิ่น ด้วยความที่เป็นปลาขนาดเล็ก และนิยมเลี้ยงเป็นปลาสวยงาม ที่มีชื่อเรียกในวงการปลาสวยงามว่า "ปลามงกุฎ"

อ้างอิง
-------

1. ↑  จาก IUCN (อังกฤษ)
2. ↑  *Terapon jarbua* (อังกฤษ)[*ลิงก์เสีย*]
3. ↑  ควาหมายของคำว่า ข้างลาย ตามพจนานุกรมฉบับราชบัณฑิตยสถาน พ.ศ. 2542

แหล่งข้อมูลอื่น
---------------

* รูปและข้อมูลจาก Fishbase.org


คอมมอนส์ มีภาพและสื่อเกี่ยวกับ:  
**ปลาข้างตะเภาลายโค้ง**
**พระครูโกวิทพัฒโนดม (เกลี้ยง เตชธฺมโม)**  (10 ตุลาคม พ.ศ. 2451 – 6 มกราคม พ.ศ. 2562) พระเกจิอาจารย์ เจ้าอาวาสวัดศรีธาตุ (วัดโนนแกด) อำเภอเมืองศรีสะเกษ จังหวัดศรีสะเกษ

ประวัติ
-------

หลวงปู่เกลี้ยง'เกิดที่บ้านก้านเหลือง ตำบลหมากเขียบ อำเภอเมืองศรีสะเกษ จังหวัดศรีสะเกษ เป็นบุตรของนายบุญมี คุณมานะ และนางผิว คุณมานะ มีพี่น้องทั้งหมด 7 คน ในช่วงวัยเด็กได้ศึกษาในโรงเรียนวัดบ้านโนนแกด จนจบชั้นประถมศึกษาปีที่ 4 และเรียนต่อ ม.3 จบในปี 2466 และท่านด้ทำงานช่วยสอนหนังสือแทนครู โรงเรียนบ้านโนนแกด สอนได้สองเดือนทางราชการให้ย้ายไปช่วยสอนที่โรงเรียนบ้านโพรง ตำบลไพรบึง อำเภอขุขันธ์ จังหวัดศรีสะเกษ เป็นเวลา 3 ปี 6 เดือน และท่านก็ไปสอบ นักธรรมตรีที่สนามหลวง ซึ่งมีพระ สามเณร ไปสอบจำนวน 47 รูป ปรากฏว่าหลวงปู่เกลี้ยงและพระภิกษุสิงห์ สอบผ่านแค่ 2 รูป เท่านั้น

จากนั้นก็เรียนต่อนักธรรมโทที่จังหวัดบุรีรัมย์ แต่ในช่วงขณะนั้นทางราชการให้ท่านต้องเกณฑ์ทหาร ท่านจึงจำต้องลาสิกขาบท จากนั้นท่านได้อุปสมบทอีกทีเมื่อปี พ.ศ. 2518 ณ วัดบ้านแทง ตำบลซำ อำเภอเมืองศรีสะเกษ จังหวัดศรีสะเกษ โดยมีพระเกษตรศีลาจารย์ วัดเจียงอีศรีมงคลวราราม ตำบลเมืองใต้ อำเภอเมืองศรีสะเกษ จังหวัดศรีสะเกษ เป็นพระอุปัชฌาย์ หลังจากอุปสมบทแล้ว ท่านก็ได้ช่วยเหลืองานวัดทั้งซ่อมแซมถนน และการให้ความช่วยเหลือกับผู้ที่ประสบปัญหา และ มีผู้คนที่ไม่สบาย ไปรักษาที่โรงพยาบาลก็ไม่หาย แต่หลวงปู่ท่าน ก็ยอมให้รักษาโดยใช้ยาตำรับแพทย์แผนโบราณ และจากความเชื่อศรัทธา ทำให้ผู้คนหายเจ็บป่วย ถ้ามาหาทันเวลาและอยู่ในวิสัยที่จะหายไข้ได้ หลวงปู่เกลี้ยง ท่านเป็นพระผู้ที่ปฏิบัติดีปฏิบัติชอบ หลวงปู่ได้รับสมณศักดิ์ เป็นพระครูโกวิทพัฒโนดม เมื่อวันที่ 5 ธันวาคม พ.ศ. 2535

อ้างอิง
-------

1. ↑  คนดีศรีเมืองทุ่ม ::: ปูชนียบุคคลของอีสาน ::: เก็บถาวร 2011-10-07 ที่ เวย์แบ็กแมชชีนจากเว็บไซต์ จังหวัดศรีสะเกษ
2. ↑  หลวงปู่เกลี้ยง เตชธัมโม พระนักสร้างนักเสก แห่งแดนอีสานใต้[*ลิงก์เสีย*]

อ้างอิง
-------

* กระดานสนทนาวัดบางพระ
* พระครูโกวิทพัฒโนดม (เกลี้ยง เตชธมฺโม)[*ลิงก์เสีย*]
**ปลาข้างเหลือง** หรือ **ปลาสีกุนข้างเหลือง** (อังกฤษ: Yellow-stripe scad, Yellow-stripe trevally, Thinscaled trevally; ชื่อวิทยาศาสตร์: *Selaroides leptolepis*) ปลาทะเลชนิดหนึ่ง อยู่ในวงศ์ปลาหางแข็ง (Carangidae) จัดเป็นเพียงชนิดเดียวเท่านั้นที่อยู่ในสกุล *Selaroides*

มีรูปร่างค่อนข้างเรียวยาว ลักษณะคล้ายกับปลาทู แต่ปลาข้างเหลืองจะมีลักษณะเด่นที่แตกต่างจากปลาทูอย่างชัดเจนคือ ลำตัวจะมีแถบสีเหลืองเป็นแนวยาวจากหัวจนถึงโคนหาง ลำตัวแบนมีส่วนโค้งทางด้านหลังและด้านท้องเท่ากัน นัยน์ตาโต ปากเล็ก คอดหางเรียว ครีบหูยาวเรียวปลายแหลม
ครีบหลังมี 2 อัน ครีบหลังและครีบก้นยาว เส้นข้างตัวโค้งตามแนวสันหลังและเป็นเส้นตรงบริเวณตอนกลางครีบหลังอันที่สอง และมีจุดดำอยู่เหนือครีบหูตรงขอบแก้มด้านบน ความยาวตลอดลำตัวประมาณ 9-16 เซนติเมตร 

เป็นปลาที่กินพืชและสัตว์ขนาดเล็กที่ล่องลอยในน้ำ อาศัยอยู่เป็นฝูง พบในทุกระดับของทะเลเขตร้อน แถบอินโด-แปซิฟิก ถึงอ่าวเปอร์เซียจนถึงภาคตะวันตกของวานูอาตูและนิวแคลิโดเนีย ในน่านน้ำไทยพบได้ทั้งฝั่งอ่าวไทยและทะเลอันดามัน 

เป็นปลาเศรษฐกิจที่สำคัญ ใช้ในการบริโภค 

ปลาข้างเหลือง
นอกจากนี้แล้วยังมีชื่อเรียก ๆ อื่น เช่น "ปลาข้างลวด" หรือ"ปลากิมซัว"

อ้างอิง
-------

1. 1 2  "*Selaroides*". ระบบข้อมูลการจำแนกพันธุ์แบบบูรณาการ.
2. ↑  สีกุนข้างเหลือง จากสนุกดอตคอม

แหล่งข้อมูลอื่น
---------------

 ข้อมูลที่เกี่ยวข้องกับ Selaroides ที่วิกิสปีชีส์

* เก็บถาวร 2007-02-25 ที่ เวย์แบ็กแมชชีน


คอมมอนส์ มีภาพและสื่อเกี่ยวกับ:  
**ปลาข้างเหลือง**
**โรเบิร์ต รูบิลลาร์** (อังกฤษ: Robert Rubillar) นักมวยสากลชาวฟิลิปปินส์ เกิดที่เมืองมาตี จังหวัดดาเวา สถิติการชก 25 ครั้ง ชนะ 5 เสมอ 2 แพ้ 18

ประวัติ
-------

รูบิลลาขึ้นชกมวยสากลครั้งแรกเมื่อ 17 มิถุนายน พ.ศ. 2543 ชนะคะแนน เจอรร์รี่ เด โลส ซานโตส จากนั้นขึ้นชกที่ฟิลิปปินส์หลายครั้งมีทั้งแพ้และชนะ รูบิลลาร์มาชกในไทยเมื่อ 29 ตุลาคม พ.ศ. 2547 แพ้น็อค ฟ้าเพชรน้อย ส.จิตรพัฒนา ยก 3 และแพ้คะแนนโอเล่ห์ดง ศักดิ์เสมอชัย จากนั้นได้ชิงแชมป์โลกเยาวชนรุ่นฟลายเวทที่ว่างเมื่อ 2 เมษายน พ.ศ. 2548 แต่เป็นฝ่ายแพ้คะแนน ยอดแสนเก่ง เกียรติมั่งมี ไม่ได้แชมป์ จากนั้น รูบิลลาขึ้นชกที่ฟิลิปปินส์เป็นส่วนใหญ่ และชกแพ้มากกว่าชนะ จน 9 กุมภาพันธ์ พ.ศ. 2551 รูบิลลาร์ขึ้นชกกับ โมนิโก ลอเรนเต้ ซึ่งรูบิลลาร์เป็นฝ่ายแพ้น็อคไปในยกที่ 4 โดยพี่เลี้ยงที่มุมของรูบิลลาขอยอมแพ้ไปอย่างง่ายดาย โดยอ้างว่ารูบิลลาบาดเจ็บที่ไหล่ซ้าย และปวดบริเวณท้อง หลังจากนั้น รูบิลลาร์ขึ้นชกอีกครั้งเดียวเมื่อ 30 พฤศจิกายน พ.ศ. 2551 แพ้น็อค วินเซนต์ ปาลิกเต ยก 7 แล้วหยุดชกไปสองปี กลับมาชกอีกครั้งเมื่อ 30 ตุลาคม พ.ศ. 2553 แต่ก็แพ้น็อค ยันยัน กวนซอน ยก 4 รูบิลลาหยุดชกไปอีก 3 ปี กลับมาชกครั้งล่าสุดเมื่อ 15 มีนาคม พ.ศ. 2556 แพ้น็อค ฟ้าใส ศักดิ์กรีรินทร์ ยก 2

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกเยาวชนรุ่นไลท์ฟลายเวท WBC เมื่อ 25 กุมภาพันธ์ 2548 แพ้คะแนน ยอดแสนเก่ง พ.ชุมโชค ที่ พัทยา

อ้างอิง
-------

* สถิติการชก boxrec.com เก็บถาวร 2012-09-28 ที่ เวย์แบ็กแมชชีน (อังกฤษ)
**ปลาคลาวน์คิลลี่ฟิช** (อังกฤษ: Clown killi, Banded panchax, Rocket panchax; ชื่อวิทยาศาสตร์: *Epiplatys annulatus*; *Epi* เป็นภาษากรีกหมายถึง "ยอด" หรือ "อยู่บน" *platys* หมายถึง "แบนราบ", *annulatus* เป็นภาษาละติน หมายถึง "วงแหวน", โดยรวมหมายถึงลักษณะที่มีปล้องลำตัวเหมือนวงแหวนที่ว่ายน้ำแบนราบไปกับผิวน้ำ) เป็นปลาน้ำจืดขนาดเล็กชนิดหนึ่ง จำพวกปลาคิลลี่ฟิช จัดอยู่ในวงศ์ Nothobranchidae

พบกระจายพันธุ์ตั้งแต่ตอนใต้ของกินี, เซียร์ราลีโอน ไปจนถึงไลบีเรีย พบในแหล่งน้ำจืดช่วงที่ใกล้กับชายฝั่งทะเล โดยอาศัยอยู่ในลำธารน้ำที่ไหลเอื่อย ๆ ในป่าเปิดแบบสะวันนา และลำธารในเขตป่าฝน มักอาศัยในลำธารที่มีพรรณไม้น้ำขึ้นอยู่หนาแน่น เนื่องจากวางไข่ไว้ตามใบของพืชน้ำ ส่วนหัวมีจุดกลมเล็ก ๆ เห็นเด่นชัด เชื่อว่ามีไว้เพื่อเป็นประสาทรับแสงสว่าง เพื่อให้รู้ถึงความมืด-สว่าง ในช่วงเวลากลางวัน สีสันตามลำตัวมีความหลากหลายมาก ตามแหล่งที่มา เช่น มีครีบสีส้มเข้ม และครีบอกสีฟ้า-เขียว หรือครีบหลังและครีบอกที่เป็นสีน้ำตาลเหลืองอ่อน 

มีความยาวเต็มที่ 4-5 เซนติเมตร ในตัวผู้ และ 3-4 เซนติเมตร ในตัวเมีย โตเต็มที่เมื่ออายุได้ 2 ปี

นิยมเลี้ยงเป็นปลาสวยงาม โดยเฉพาะในตู้ไม้น้ำ และสามารถเพาะขยายพันธุ์ในที่เลี้ยงได้ ราวทุก ๆ 1-2 วัน จะออกไข่เสมอ ใช้เวลาราว 12-14 วัน ในการฟักเป็นตัว

อ้างอิง
-------

1. 1 2 3  หน้า 44-49, *ผีเสื้อน้อยแห่งแอฟริกา Epiplatys annulatus*. "Mini Fish" โดย สุริศา ซอมาดี. Aquarium Biz ปีที่ 4 ฉบับที่ 53: พฤศจิกายน 2014

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Epiplatys annulatus***

 ข้อมูลที่เกี่ยวข้องกับ Epiplatys annulatus ที่วิกิสปีชีส์

* รูปและข้อมูลเพิ่มเติม (อังกฤษ)
**พระครูสุวรรณวุฒาจารย์** นามเดิม **มุ่ย** ฉายา **พฺทฺธรกขิโต** (พ.ศ. 2437 - 15 มกราคม พ.ศ. 2517) เป็นพระเกจิอาจารย์นักปฏิบัติธรรมปฏิบัติดีปฏิบัติชอบที่ชาวบ้านต่างให้ความเลื่อมใสศรัทธาเป็นอย่างมาก พระเครื่องของท่านได้รับความนิยมอย่างสูงมากในปัจจุบัน ท่านเป็นลูกศิษย์ของหลวงพ่ออิ่ม วัดหัวเขา

ประวัติ
-------

**หลวงพ่อมุ่ย พฺทฺธรักขิโต** ท่านเกิดเมื่อปี พ.ศ. 2437 ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านดอนไร่ ตำบลหนองสะเดา อำเภอสามชุก จังหวัดสุพรรณบุรี เป็นบุตรคนที่ 3 ในจำนวนพี่น้อง 5 คนของนายเหมือนและนางซ้ง มีศรีชัย เมื่อมีอายุครบบวชได้อุปสมบทเป็นพระภิกษุ ณ วัดท่าช้าง อำเภอบางนางบวช อำเภอเดิม แต่อุปสมบทได้เพียง 10 พรรษา ก็ลาสิกขาออกไปช่วยบิดามารดาทำงาน ได้อุปสมบทครั้งที่ 2 ณ วัดดอนบุปผาราม (วัดตะค่า) ตำบลบ้านกร่าง อำเภอศรีประจันทร์ เมื่อวันที่ 25 มีนาคม พ.ศ. 2472 โดยมีพระครูธรรมสารรักษา (อ้น) วัดดอนบุปผาราม เป็นพระอุปัชฌาย์ หลวงพ่อทวน วัดบ้านกร่าง เป็นพระกรรมวาจาจารย์ และพระอาจารย์กุล วัดดอนบุปผาราม เป็นพระอนุสาวนาจารย์ ได้รับฉายาว่า **พฺทฺธรักขิโต** จำพรรษาอยู่ที่วัดหนองสะเดาได้ 3 เดือน จึงได้ย้ายมาจำพรรษาที่วัดหัวเขา และย้ายไปยังวัดปู่บัวก่อนกลับมาจำพรรษาอยู่ที่วัดดอนไร่ อันเป็นวัดที่ชาวบ้านร่วมกันสร้างขึ้นมาเมื่อปี พ.ศ. 2465 เมื่อสร้างเสร็จแล้วได้นิมนต์หลวงพ่อมุ่ยมาเป็นเจ้าอาวาสรูปแรก และได้รับการแต่งตั้งเป็นเจ้าคณะตำบลหนองสะเดา เป็นพระอุปัชฌาย์ และวันที่ 5 ธันวาคม พ.ศ. 2502 ได้รับพระสมณศักดิ์เป็น **พระครูสุวรรณวุฒาจารย์** ด้วยความที่เป็นพระเคร่งครัดในพระธรรมวินัย ขยันในการศึกษาหาความรู้ทุกด้านโดยเฉพาะในเรื่องตัวเลขอักขระยันต์ คาถาอาคมของท่านเข้มขลังยิ่งนัก ทำให้วัตถุมงคลของหลวงพ่อมุ่ยทุกรุ่นได้รับความนิยมจากนักสะสมอย่างมาก อาทิเช่น รูปเหมือนปั๊มลอยองค์รุ่นแรกปี พ.ศ. 2497 ตะกรุดธงมหาราช ผ้ายันต์ แหนบ สิงห์ แหวน เหรียญเสมาปี พ.ศ. 2493 รูปถ่ายภาพขาวดำเหรียญรูปเหมือน พระสมเด็จตะกรุดสามกษัตริย์ ฯลฯ ท่าน

ถึงแก่มรณภาพเมื่อวันที่ 15 มกราคม พ.ศ. 2517 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 86 ปี บวชพระมาได้ 41 พรรษา

อ้างอิง
-------

* **หนังสือรวมสุดยอดพระคณาจารย์ทั้งหมด 180 พระองค์**
* หลวงพ่อมุ่ย วัดดอนไร่
* ประวัติหลวงพ่อมุ่ย พฺทฺธรักฺขิโต
* หลวงพ่อทรง และ หลวงพ่อมุ่ย

1. ↑  "แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์" (PDF). *ราชกิจจานุเบกษา*. **76** (115 ง ฉบับพิเศษ): 31. 16 ธันวาคม 2502. สืบค้นเมื่อ 1 มกราคม 2563. `{{cite journal}}`: ตรวจสอบค่าวันที่ใน: `|accessdate=` และ `|date=` (help)

แหล่งอ้างอิงเพิ่มเติม
---------------------

* 
* พระเครื่องหลวงพ่อมุ่ย วัดดอนไร่ เก็บถาวร 2011-10-12 ที่ เวย์แบ็กแมชชีน


| ก่อนหน้า |  | พระครูสุวรรณวุฒาจารย์ (มุ่ย พฺทฺธรกฺขิโต) |  | ถัดไป |
| --- | --- | --- | --- | --- |
| **-** |  | **เจ้าอาวาสวัดดอนไร่** (พ.ศ. 2465 - 2517) |  | **หลวงพ่อลอย** |
โรเบิร์ต วาร์เรน มิลเลอร์ (อังกฤษ: Robert Warren Miller) เกิดเมื่อวันที่ 23 พฤษภาคม 2476 เป็นชาวสหรัฐอเมริกา เป็นบุตรชายของ อิริส วอร์เรน แอบเพลตัน มิลเลอร์ และ โซฟี จูน เขาเป็นมหาเศรษฐีอังกฤษ เขาเป็นเจ้่าของห้าง DFS Group ซึ่งเป็นห้างสรรพสินค้าขนาดใหญ่และมีสินค้าขายมากมาย เป็นที่รู้จักในแวดวงสังคมชั้นสูง บรรพบุรุษของมิลเลอร์เป็น คนอังกฤษ ในอเมริกาเหนือ ซึ่งอพยพจากการล่าอาณานิคมในสมัยของ พระเจ้าเฮนรีที่ 1 แห่งอังกฤษ พระเจ้าหลุยส์ที่ 4 แห่งฝรั่งเศส และ วิลเลียม เดอะ ไลออน กษัตริย์แห่งชาวสกอตแลนด์ แย่งอาณานิคมกัน

มิลเลอร์เข้าเรียนที่โรงเรียนบริหารธุรกิจ มหาวิทยาลัยคอร์เนล และจบการศึกษาในปี พ.ศ. 2498 โดยมีปริญญาวิทยาศาสตรบัณฑิตสาขาบริหารโรงแรม และ สาขาสังคมวรรณกรรม

บันทึกการเล่นเรือใบ
-------------------

ในเดือนตุลาคมปี 2546 เรือยอร์ชโมขัวร์ของเขา ได้สร้างสถิติโลกใหม่กลายเป็นเรือยอร์ชโมขัวร์ลำแรกที่ข้าม มหาสมุทรแอตแลนติก ภายในเจ็ดวัน ซึ่งรวมระบะทาง 525.5 ไมล์ทะเล (973.2 กิโลเมตร) โดยมี เจ้าชายเปาโลส มกุฎราชกุมารแห่งกรีซ ร่วมเสด็จพระราชดำเนินในการรล่องเรือในครั้งนี้ด้วย 

วันที่ 30 เมษายน 2548 ได้รับรางวัล Rolex ซึ่งมาจากการแล่นเรือใบของเขานั่นเอง โดนรางวัลนี้ที่จัดตั้งขึ้นโดย ชาร์ ลีบาร์ โดยใช้ระยะทางทั้งหมด 2,925 ไมล์ผ่านมหาสมุทรแอตแลนติกเหนือระหว่าง นิวยอร์ก และ อังกฤษ ในเวลา 9 วัน 15 ชั่วโมง 55 นาทีและ 23 วินาที แต่แหล่งข่าวบ่างแห่งกล่าาว่าใช้เวลา 2 วัน 12 ชั่วโมง 6 นาทีและ 56 วินาที

ธุรกิจ
------

โรเบิร์ต วอร์เรน มิลเลอร์ เป็นนักธุรกิจที่มีมูลค่าทรัพย์สินกว่า 2.3 พันล้านเหรียญสหรัฐ โดยเป็นเจ้าของธุรกิจ ซึ่งเฉพาะห้าง DFS Group ก็สามารถสร้างกำไรให้เขาเดือนละหลายร้อยล้านเหรียญสหรัฐ อีกทั้งเขายังเป็นเจ้าของที่ดินที่ให้รัฐบาลเช่า กว่า 36,000 เอเคอร์ ซึ่งเก็บเอเคอร์ละ 50,000 เหรียญสหรัฐ/เดือน และเป็นเจ้าของอสังหาริมทรัพย์กว่า 1,000 โครงการใน นิวยอร์ก และยังมีหุ้นส่วนกว่า 80% ในบริษัทผลิตอุปกรณ์กีฬาซึ่งจำหน่ายให้ 16 ประเทศ ในเครือจักรภพ

กิจกรรมอื่นๆ
------------

มิลเลอร์ เป็นที่ปรึกษาของอธิการบดี มหาวิทยาลัยคอร์เนล

อ้างอิง
-------







1. ↑   Forbes: The World's Billionaires – Robert Miller March 2013
2. ↑   Julie Helen Otto & William Addams Reitwiesner, Some ancestry of the Miller sisters 1995.
3. ↑   Dermot Davitt, The Moodie Report, November Personality of the Month: Robert Miller (June 6, 2010).
4. ↑   "Duty Free Shopping Stores – DFS T Galleria & Airport Shops". Retrieved July 29, 2016.
5. ↑   "FindArticles.com – CBSi". Retrieved July 29, 2016.
6. ↑   Chevalier, Michel (2012). Luxury Brand Management. Singapore: John Wiley & Sons. ISBN 978-1-118-17176-9.
7. ↑   William Stolerman, DFS Celebrates 50th With Star Studded Gala in HK (Nov 21, [2010]).
8. ↑   Dermot Davitt, The Moodie Report, Picture Gallery: DFS celebrates 50th anniversary in Hong Kong (July 11, [2010]).
9. ↑   "Search Investment Group". Retrieved July 29, 2016.
10. ↑   "ortelius-aim". Retrieved July 29, 2016.
11. ↑   "The Times & The Sunday Times". Retrieved July 29, 2016.
12. ↑   "The Times & The Sunday Times". Retrieved July 29, 2016.
13. ↑   Mike Hanlon, Century-old Transatlantic Challenge Record Broken (April 30, 2005).
14. ↑
15. ↑   Reitwiesner, William Adams (1995). "Etude 51". Cercle d'Etudes des Dynasties Royales Europeennes. Bulletin No. 63 & 64.
**ปลากุเราสี่หนวด** (อังกฤษ: Fourfinger threadfin, Indian salmon; ชื่อวิทยาศาสตร์: *Eleutheronema tetradactylum*) เป็นปลาทะเลและน้ำกร่อย ในวงศ์ปลากุเรา (Polynemidae)

มีรูปร่างยาวเรียว ลำตัวค่อนข้างหนา แบนข้าง หัวค่อนข้างเล็ก จะงอยปากสั้น ตามีเยื่อไขมันปกคลุมและอยู่ใกล้ปลายจะงอย ปากเฉียงขึ้นเล็กน้อย และมีฟันแหลมคม ลักษณะเด่นคือ ก้านครีบส่วนล่างของครีบหูแยกออกเป็นเส้นรยางค์ 4 เส้น ซึ่งภาษาพูดเรียกกันว่าหนวด มีครีบหลังแยกห่างกัน 2 อัน ครีบหางเป็นแฉกลึก ส่วนของลำตัวที่อยู่แนวสันหลังสีเทาปนเขียว ส่วนที่อยู่ถัดลงมาสีเนื้อและสีขาวเงิน ครีบหลังและครีบหางมีรอยแต้มสีเทาที่ปลาย ครีบอื่น ๆ สีเหลือง มีขนาดโดยเฉลี่ย 40-60 เซนติเมตร ขนาดใหญ่ที่สุดเท่าที่พบ 2 เมตร ชอบอาศัยอยู่ตามปากแม่น้ำ เป็นปลาสองน้ำอยู่ในในน้ำกร่อยและน้ำเค็ม

เป็นปลาที่หากินอยู่ตามหน้าดินที่เป็นดินโคลน บางครั้งเข้ามาหากินอยู่ในบริเวณน้ำกร่อยหรือน้ำจืด พบทั่วไปในอ่าวเปอร์เซีย, อินเดีย, อ่าวไทย, ปาปัวนิวกินี จนถึงออสเตรเลีย

เป็นปลาเศรษฐกิจที่สำคัญ รับประทานได้ทั้งสดและแปรรูปทำเป็นปลาเค็ม ต้มยำ ทอดกรอบ

อ้างอิง
-------

1. ↑  "*Eleuyheronema tetradactylum*". ระบบข้อมูลการจำแนกพันธุ์แบบบูรณาการ.
2. ↑  ปลากุเลา

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)


คอมมอนส์ มีภาพและสื่อเกี่ยวกับ:  
***Eleutheronema tetradactylum***
**น้ำมันสกัดเย็น** คือ การแยกน้ำมันออกจากเมล็ด หัว ใบ ดอก ผล เปลือก ลำต้นของพืช โดยไม่ใช้ความร้อนและสารเคมี ตั้งทิ้งไว้ให้ตกตะกอนจึงได้น้ำมันที่ใสบริสุทธิ์ และคงคุณค่าและสรรพคุณของพืชชนิดนั้นอยู่ด้วย

น้ำมันสกัดเย็นอุดมไปด้วสารต้านอนุมูลอิสระ มีกรดไขมันไม่อิ่มตัวตำแหน่งเดียวสูง ซึ่งกรดไขมันชนิดนี้ช่วยลดไขมันพวกไตรกลีเซอไรด์ และลดคอเลสเตอรอลตัวไม่ดี

น้ำมันสกัดเย็นใช้เป็นยากันมานานตั้งแต่สมัยพุทธกาล ไทยเรารับเข้ามาทางหลักอายุรเวท จุดประสงค์แรกที่นำน้ำมันสกัดเย็นมาใช้เพื่อการรักษา ปัจจุบันนำมาประยุกต์ใช้ในหลายด้าน ได้แก่ เป็นยาสามัญประจำบ้าน เครื่องสำอาง และบริโภค

ตัวอย่างน้ำมันสกัดเย็น
----------------------

* มะพร้าว บำรุงผมแห้งให้ดกดำ
* งา ลดอาการคันตามผิวหนัง ลบรอยแผลเป็น แผลไหม้ ฝีติดเชื้อ ปรับสภาพผิวให้ชุ่มชื้น บำรุงกระดูก ประสาท ช่วยระบาย ลดไขมัน ป้องกันผมร่วง
* จมูกข้าว บำรุงผิว ลดริ้วรอยบนใบหน้า
* ขมิ้นชัน ขับลม แก้ปวดท้อง ท้องอืดท้องเฟ้อ ช่วยสมานแผล
* ไพล แก้เคล็ดขัดยอก ฟกช้ำ บวม ช่วยฆ่าเชื้อและสมานแผลสดและแผลเปื่อย
* มะกรูด ทำให้ผมนุ่มเงางาม บำรุงหนังศีรษะ ขับลม แก้จุกเสียด ช่วยเจริญอาหาร
* กานพลู ช่วยรักษาการติดเชื้อ สิว พุพอง น้ำกัดเท้า ช่วยย่อยอาหาร ลมเสมหะ บรรเทาอาการหวัด ดับกลิ่นปาก

อ้างอิง
-------

* นิตยสารชีวจิต ฉบับวันที่ 1 ตุลาคม 2551
**ปลาก้าง** หรือ **ปลากั้ง** (อังกฤษ: Dwarf snakehead, Red-tailed snakehead) ปลาน้ำจืดชนิดหนึ่งในวงศ์ปลาช่อน (Channidae) มีรูปร่างคล้ายปลาในวงศ์นี้ทั่วไป แต่มีส่วนหัวมนกลมและโตกว่า ลำตัวสีน้ำตาลอ่อนถึงน้ำเงินคล้ำ และมีลายประหรือจุดสีคล้ำ ท้องสีจาง โคนครีบอกมีลายเส้นสีคล้ำเป็นแถบ 4-6 แถบ ครีบหลัง ครีบก้น และครีบหางมีสีเทาหรือน้ำเงินเรือ ขอบมีสีส้มหรือสีจาง 

มีการกระจายพันธุ์ในภูมิภาคเอเชียตะวันออกเฉียงใต้ในพม่า, ไทย, มาเลเซีย, อินโดนีเชีย, บาหลี โดยอาจพบได้ถึงต้นน้ำหรือลำธารบนภูเขา

ปลาก้าง จัดว่าเป็นหนึ่งชนิดของปลาวงศ์นี้ที่มีขนาดเล็กที่สุด กล่าวคือ มีขนาดโตเต็มที่ได้ไม่เกิน 1 ฟุต นับเป็นปลาที่พบได้ทุกแหล่งน้ำของประเทศไทย โดยอาจจะเรียกชื่อเพี้ยนไปตามถิ่นว่า "ปลากั๊ง" หรือ "ปลาขี้ก้าง" หรือ "ปลาครั่ง" มีพฤติกรรมการวางไข่โดยตัวผู้เป็นผู้อมไข่และเลี้ยงดูลูกอ่อน ปลาก้างยังถือเป็นปลาเศรษฐกิจ แต่ไม่มีการเลี้ยงในเชิงพาณิชย์เหมือนปลาช่อนชนิดอื่น และยังพบเลี้ยงเป็นปลาสวยงามด้วย ถือเป็นปลาที่เลี้ยงได้ง่ายมาก ปลาตัวผู้จะเป็นฝ่ายดูแลไข่และอมไข่จนกระทั่งฟักเป็นตัว และเลี้ยงลูกปลาในระยะวัยอ่อนพร้อมกับตัวเมีย โดยปลาที่พบในแหล่งน้ำแต่ละภูมิภาคจะมีความแตกต่างกันด้านสีสัน เช่น ในเทือกเขาสูงในประเทศลาว พบปลาที่มีครีบหลังสีแดงสดเหมือนสีของไฟ 

อนึ่ง ปลาก้างโดยมากจะใช้ชื่อวิทยาศาสตร์ว่า *Channa gachua* เช่นเดียวกับปลาก้างอินเดีย แต่ทว่าข้อเท็จจริงแล้วปลาทั้ง 2 ชนิดนั้นมีความแตกต่างกันพอสมควร แต่ทว่ายังไม่มีเอกสารหรือการยืนยันอย่างถูกต้องในเชิงวิชาการ โดยในทัศนะของนักมีนวิทยาบางท่านเห็นว่า ปลาก้างชนิดที่พบในในภูมิภาคเอเชียอาคเนย์ สมควรใช้ชื่อวิทยาศาสตร์ว่า *Channa limbata* (Cuvier, 1831) หรือ *Channa* aff. *limbata*

ดูเพิ่ม
-------

* ปลาช่อนแคระ

อ้างอิง
-------

1. ↑  หน้า 102, *CHANNA CRAZY คนคลั่งช่อน*, "Wild Ambition" โดย ชวิน ตันพิทยคุปต์ และชัยพัทธ์ งามบุษบงโสภิน. นิตยสาร Aquarium Biz ปีที่ 4 ฉบับที่ 42: ธันวาคม 2013

แหล่งข้อมูลอื่น
---------------

* *Channa limbata* (ไทย)
**วัดอีก้าง** หรือ **วัดอีค่าง** เป็นโบราณสถานร้างที่ได้รับการขุดแต่งแล้ว ตั้งอยู่ในเขตกึ่งกลางของเวียงกุมกาม ห่างจากวัดปู่เปี้ยออกมาทางทิศตะวันออกประมาณ 250 เมตร ห่างจากแม่น้ำปิงมาทางตะวันออกประมาณ 700 เมตร ในตำบลท่าวังตาล อำเภอสารภี จังหวัดเชียงใหม่

ประวัติ
-------

คำว่า *อีค่าง* หรือ *อีก้าง* ในภาษาถิ่นเหนือ มีความหมายว่า ลิง หรือ ค่าง เพราะในอดีตเคยมีฝูงลิงหรือค่างอาศัยบริเวณโบราณสถานร้างแห่งนี้ ชาวบ้านจึงเรียกว่าวัดอีก้าง นอกจากนี้ยังปรากฏเรื่องเล่าสืบต่อกันว่า มีนางค่างตัวหนึ่งทำประโยชน์แก่พระราชามาก เมื่อนางค่างตายลงพระราชาจึงสร้างจึงสร้างวัดนี้ให้แก่นางค่างตัวนี้ วัดอีก้างได้รับการประกาศขึ้นทะเบียนโบราณสถานในราชกิจจานุเบกษา เล่มที่ 116 ตอนพิศษ 17ง วันที่ 17 มีนาคม พ.ศ. 2542

โบราณสถานและโบราณวัตถุ
----------------------

โบราณสถานวัดอีก้าง ประกอบด้วยกำแพงแก้ว เจดีย์ วิหาร แท่นบูชารอบเจดีย์ 3 ด้าน และอาคารรูปทรงสี่เหลี่ยมผืนผ้า เจดีย์มีลักษณะเป็นเจดีย์เหลี่ยมผสมทรงกลม คือ เรือนธาตุเป็นเจดีย์เหลี่ยมส่วนยอดเป็นเจดีย์ทรงกลม เป็นศิลปะล้านนา สภาพทั่วไปมีวิหารตั้งอยู่บนฐานเดียวกัน หันหน้าไปทางทิศเหนือตั้งอยู่ต่ำกว่าระดับพื้นดินปัจจุบันประมาณ 2 เมตร 

วิหารโถงกว้าง 20 เมตร ยาว 13.50 เมตร ปัจจุบันคงเหลือเฉพาะส่วนฐานปัทม์ในผังรูปสี่เหลี่ยมผืนผ้า หลังวิหารมีห้องคูหา (คันธกุฎี) อยู่ด้านหลังห้องประธาน ซึ่งภายในห้องคูหามีแท่นฐานชุกชี 1 แท่น มีบันไดสู่ฐานประทักษิณทั้งด้านทิศตะวันออกและทิศตะวันตก ภายในมีฐานเสาวิหาร 8 คู่ พื้นวิหารปูด้วยอิฐ ฉาบปูนขาว มีบันไดทางขึ้น 3 ทาง บันไดหลักเป็นแบบบันไดนาค เนื่องจากได้พบชิ้นส่วนปูนปั้นรูปเกล็ดนาคบริเวณฐานวิหารด้านหน้า และอาคารรูปสี่เหลี่ยมผืนผ้า ตั้งขนานกับแนวฐานวิหาร มีสภาพพังทลายคงเหลือเพียงเฉพาะส่วนฐาน สันนิษฐานว่าอาจเป็นอุโบสถ จากการศึกษาชั้นดินพบว่าอาคารหลังนี้มีการสร้างทับซ้อนกัน 2 สมัย โดยในสมัยแรกน่าจะสร้างขึ้นในคราวเดียวกับวิหารและเจดีย์ และสร้างซ้อนทับอาคารหลังแรกในสมัยต่อมา

นอกจากนั้นยังพบโบราณวัตถุ ได้แก่ ชิ้นส่วนพระพุทธรูปสำริด พระพุทธรูปแก้ว ยอดสถูปจำลองทำจากแก้วส่วนยอดบุทองคำ พระพิมพ์ดินเผา แผ่นฉลุลายสำริด แผ่นโลหะสำริดสำหรับประดับปล้องไฉน และส่วนประกอบฉัตรสำริดปิดทอง ลายปูนปั้นที่มีรอยไหม้ดำและเศษสำริดไหม้ละลายติดแผ่นกระเบื้องดินขอ บริเวณฐานชุกชีประดิษฐานพระประธานและรอบฐานวิหาร ชิ้นส่วนพระพุทธรูปหินทราย เศียรพระพุทธรูปปูนปั้น เม็ดพระศกปูนปั้น และแผ่นอิฐที่มีรอยสลักรูปสัตว์คล้ายลิงอีกด้วย รวมถึงพบภาชนะดินเผาที่ผลิตจากแหล่งเตาสันกำแพง เตาเวียงกาหลง เตาวังเหนือ และเตาสุโขทัย รวมทั้งเครื่องถ้วยจีน และพบแผ่นอิฐจารึกอักษรฝักขามและอักษรธรรมล้านนา ที่มีอายุในช่วงพุทธศตวรรษที่ 20–21 จำนวน 7 ชิ้น

ภาพมุมกว้าง

อ้างอิง
-------

1. ↑  "วัดอีก้าง(ร้าง)". ศูนย์ข้อมูลกลางทางวัฒนธรรม.
2. ↑  "วัดอีก้าง (E Khang Temple)". สำนักงานวัฒนธรรมจังหวัดเชียงใหม่. คลังข้อมูลเก่าเก็บจากแหล่งเดิมเมื่อ 2021-11-07. สืบค้นเมื่อ 2021-11-07.
3. ↑  "วัดอีก้าง(อีค่าง)". ฐานข้อมูลแหล่งโบราณคดีที่สำคัญในประเทศไทย.

คอมมอนส์ มีภาพและสื่อเกี่ยวกับ:  
**วัดอีก้าง**
**นิคหิต** (บาลี: นิคฺคหีต निग्गहीत) หรือ **นฤคหิต** (สันสกฤต: निगृहीत นิคฺฤหีต) หรือ **หยาดน้ำ** (-อฺ) มีลักษณะเป็นวงกลม
**หยาดน้ำค้าง** (-อํ) มีลักษณะวงกลมเล็ก ๆ ใช้ประสมสระ อึ และ อำ

ในการเขียนภาษาบาลี ภาษาสันสกฤต และภาษาเขมรด้วยอักษรไทย ใช้นิคหิตเติมเหนือพยัญชนะแทนเสียง ง และ ม เช่น เช่น จํหัน อ่านว่า จังหัน, ชุํนุํ อ่านว่า ชุมนุม นอกจากนี้ในภาษาสันสกฤตจะใช้นิคหิตแทนเสียง อะ, อิ, อุ อีกด้วย ตัวอย่างเช่น อมตะ → อมฤต, นิคหิต → นฤคหิต, ปุจฉา → ปฤจฉา 

ในภาษาสันสกฤตเรียกว่า **อนุสวาร** (เทวนาครี अनुस्वार, อนุสฺวาร ( अनु- อนุ- + स्वार สฺวาร) หมายถึง เสียงข้างหลัง) เป็นเครื่องหมายที่ใช้กำกับเสียงนาสิก การออกเสียงขึ้นกับสระที่อยู่ข้างหน้า เช่น ผลํ ออกเสียง ผะลัม, ปุรึ/ปุริํ/ปุริ˚ ออกเสียง ปุริม, มีมำสา ออกเสียง มีมามสา เป็นต้น

ในภาษาอินเดียจำนวนหนึ่ง มีการใช้เครื่องหมายดังกล่าว โดยมากเป็นวงกลมขนาดเล็กวางไว้เหนือพยัญชนะ แต่อาจใช้รูปแบบอื่น ๆ ได้ตามชนิดของอักษร และการออกเสียงแตกต่างกันไปตามแต่ระบบเสียงในภาษานั้น ๆ

การประสมรูป
-----------

| การประสมรูป | ปรากฏ | ใช้เป็นสระ | สัทอักษรสากล |
| --- | --- | --- | --- |
| (พยัญชนะต้น) + นิคหิต | ◌ํ | อัง, อัม (ภาษาบาลี) | /ã/ |
| (พยัญชนะต้น) + นิคหิต + ลากข้าง | ◌ำ | อำ | /am/, /aːm/ |
| (พยัญชนะต้น) + พินทุ์อิ + นิคหิต | ◌ึ | อึ | /ɯʔ/, /ɯ/ |

คำที่ประสมด้วยสระอำส่วนใหญ่ออกเสียงเหมือน *อัม* แต่ก็มีบางคำที่นิยมออกเสียงเหมือน *อาม* เช่น *น้ำ (น้าม)* เป็นต้น